Benino įlanka
Benino įlanka (angl. Bight of Benin) − įlanka Atlanto vandenyne, pietinėje Vakarų Afrikos dalyje; Gvinėjos įlankos dalis. Benino įlanka tęsiasi 640 km į rytus nuo Sent Polo kyšulio (Gana) iki Nigerio upės žiočių. Benino įlanka skalauja Ganos, Togo, Benino ir Nigerijos pakrantes. Į Benino įlanką įteka Voltos upė. Įlanka yra gavusi pavadinimą nuo istorinės Benino karalystės. Benino įlankos pakrantė garsi savo istoriniu regionu (XVI−XVIII a.) − Vergų krantu.